Nájdenú zbraň na mieste policajti zaistili. Privolaný lekár na mieste konštatoval smrť bez cudzieho zavinenia. Policajt bol služobne zaradený na Oddelení služobnej kynológie Odbor poriadkovej polície v Bratislave ako psovod.
"K príčine smrti vieme predbežne uviesť, že nebohý muž utrpel strelné poranenie hlavy, ktorému podľahol. K presnej príčine jeho smrti sa budeme môcť vyjadriť po pitve. Na základe doterajších vykonaných úkonov je predpoklad, že policajt spáchal samovraždu, na ktorú použil služobnú zbraň," konštatovala Kurucová. Okolnosti smrti vyšetrujú policajti Okresného riaditeľstva PZ v Senci, vo veci začali trestné stíhanie pre nedbanlivostný prečin usmrtenia.